stanford-oval/wikipedia huggingface dataset:
Châteauneuf

Châteauneuf ("Uusi linna") on usean Ranskan kunnan nimi:
Châteauneuf, Châteauneuf-en-Auxois, kunta Côte-d’Orin departementissa, Burgundissa
Châteauneuf-de-Randon, kunta Lozèren departementissa
Châteauneuf-du-Faou, kunta Finistèren departementissa, Bretagnessa
Châteauneuf-sur-Cher, kunta Cherin departementissa
Châteauneuf-sur-Isère, kunta Drômen departementissa
Châteauneuf-sur-Loire, kunta Loiret'n departementissa
Châteauneuf-les-Bains, kunta Puy-de-Dômen departementissa
Châteauneuf-les-Martigues, kunta Bouches-du-Rhônen departementissa Provencessa
Châteauneuf-Val-Saint-Donat, kunta Alpes-de-Haute-Provencen departementissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Châteauneuf”, voi hakea sivunnimihaulla, laajalla sivunnimihaulla tai tekstihaulla.
Colonna

| Colonna |
| --- | --- |
 Kolme yhdensuuntaista palkkia ovat Colonnan tunnus.
 Kaupungin kartta, jossa Colonna korostettuna.  Rooman rionet
Kaupunki:  Rooma
Suuralue:  Municipio Roma I
Koordinaatit:  41°54′9.3″N, 12°28′50″E
Kaupunginosa nro:  R. III
Pinta-ala:  0,2689 km² 
Väkiluku:  2 285 (31.12.2013)
Väestötiheys:  8 498 as./km²
Lähialueet:  Sant’Eustachio Campo Marzio Ludovisi Trevi Pigna
Colonna on Rooman kolmas rione, jota ympäröivät lännessä Sant’Eustachio, pohjoisessa Campo Marzio ja Ludovisi, idässä Trevi sekä etelässä Pigna. Sen koko on noin 27 hehtaaria, väkiluku 2 300 ja väestötiheys 8 500 asukasta neliökilometrillä (2013). Kaupunginosa on mutkittelevan muotoinen ja sen länsiosa sijaitsee osittain antiikinaikaisen Campus Martiuksen alueella ja itäosa Pincion kukkulan rinteillä.
Colonna tunnetaan ehkä parhaiten Piazza Colonnalle pystytetystä Marcus Aureliuksen pylväästä, josta koko kaupunginosa on saanut nimensä. Toinen merkittävä jäänne antiikin Roomasta on Hadrianuksen temppelin pylväikkö Piazza di Pietralla. Kaupunginosassa on myös useita suuria palatseja, kuten Italian edustajainhuoneen kokoontumispaikkana toimiva Palazzo di Montecitorio. Merkittävimpiä kirkkoja ovat Berninin enkelipatsaista kuuluisa Sant’Andrea delle Fratte, rokokootyylinen Santa Maria Maddalena, Auringon temppelin paikalle rakennettu San Silvestro in Capite sekä San Lorenzo in Lucina, yksi Rooman vanhimmista kirkoista.
Rajat

Colonnan rajat suhteessa naapurikaupunginosiin ovat seuraavat:
Sant’Eustachio: Piazza della Rotonda → Via del Pantheon → Via della Maddalena
Campo Marzio: Via degli Uffici del Vicario → Via di Campo Marzio → Piazza San Lorenzo in Lucina → Via Frattina → Piazza Mignanelli → Via dei Due Macelli → Via Capo le Case → Via Francesco Crispi
Ludovisi: Via degli Artisti → Via Sant’Isidoro → Via Vittorio Veneto
Trevi: Piazza Barberini → Via del Tritone → Via del Nazareno → Via del Bufalo → Via del Pozzetto → Piazza San Claudio → Via di Santa Maria in Via → Via delle Muratte → Via del Corso
Pigna: Via del Caravita → Piazza Sant’Ignazio → Via del Seminario
Marcus Aureliuksen pylväs
Hadrianuksen temppeli
Palazzo di Montecitorio
Sant’Andrea delle Fratte
Santa Maria Maddalena
San Silvestro in Capite
Aiheesta muualla

Kuvia tai muita tiedostoja aiheesta Colonna Wikimedia Commonsissa
Rooman rionet
Cygnaeuksenpuisto

Cygnaeuksenpuisto
Cygnaeuksenpuisto on puisto Jyväskylän keskustassa Vapaudenkadun ja Cygnaeuksenkadun risteyksessä. Siellä on Ville Vallgrenin veistämä Uno Cygnaeuksen patsas. Puisto perustettiin 1800- ja 1900-lukujen vaihteessa paikalle, jolla oli ollut vuonna 1888 purettu Jyväskylän vanha kirkko. Puistossa on myös kirkon muistomerkki. Puiston alle jäänyt vanha kirkkomaa on suojeltu muinaismuistolailla.
Conradin Cathomen

| Mitalit> Maa:   Sveitsi.Miesten alppihiihto.MM-kilpailut  | Mitalit> Maa:   Sveitsi.Miesten alppihiihto.MM-kilpailut  | Mitalit> Maa:   Sveitsi.Miesten alppihiihto.MM-kilpailut  | Maa:   Sveitsi> Miesten alppihiihto. |
| --- | --- | --- | --- |
|  Hopeaa | Schladming 1982 | syöksylasku |  |
Conradin Cathomen (s. 2. kesäkuuta 1959 Laax, Graubünden) on sveitsiläinen alppihiihtäjä, joka oli aktiiviurallaan erikoistunut syöksylaskuun.
Cathomen sai Schladmingin MM-kilpailuissa 1982 hopeaa syöksylaskussa 0,48 sekuntia Harti Weiratherille hävinneenä. Sarajevon olympialaisissa 1984 hän oli samassa lajissa 14:s ja Bormion MM-kilpailuissa 1985 kahdeksas. Hän sijoittui syöksylaskun maailmancupin kokonaispisteissä toiseksi kaudella 1982–1983. Hän voitti uransa aikana kaksi maailmancupin syöksylaskukilpailua, sijoittui kaksi kertaa toiseksi ja neljä kertaa kolmanneksi
Maailmancupin palkintosijat

Lähde: FIS
| 0 | 1 | 2 | 3 |
| --- | --- | --- | --- |

| Päivä | Kilpailupaikka | Laji | Sijoitus |
| 13. helmikuuta 1982 |  Garmisch-Partenkirchen | syöksylasku | 2. |
| 5. maaliskuuta 1982 |  Aspen | syöksylasku | 3. |
| 19. joulukuuta 1982 |  Val Gardena | syöksylasku | 1. |
| 9. tammikuuta 1983 |  Val d'Isère | syöksylasku | 3. |
| 10. tammikuuta 1983 |  Val d'Isère | syöksylasku | 1. |
| 12. maaliskuuta 1983 |  Lake Louise | syöksylasku | 3. |
| 2. helmikuuta 1984 |  Cortina d’Ampezzo | syöksylasku | 3. |
| 15. joulukuuta 1984 |  Val Gardena | syöksylasku | 2. |
Conrado Pérez

| Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Mitalit> Maa:   Kuuba.Miesten koripallo. Olympialaiset  | Maa:   Kuuba> Miesten koripallo. |
| --- | --- | --- | --- |
|  Pronssia | München 1972 |  |  |
Conrado Pérez Armenteros (s. 21. joulukuuta 1950 Las Villas) on kuubalainen kilpauransa päättänyt koripalloilija ja olympiamitalisti.
Pérez voitti Kuuban miesten maajoukkueessa olympiapronssia Münchenissä 1972. Hän kilpaili Kuuban joukkueessa myös Méxicon kesäolympialaisissa 1968 sekä vuosien 1970 ja 1974 MM-kilpailuissa.
Aiheesta muualla

Profiili FIBA Archive (englanniksi)
Kuuban joukkue – Kesäolympialaiset 1972
4 Domecq |
5 R. Herrera |
6 Roca |
7 Chappé |
8 Álvarez |
9 Cañizares |
10 Pérez |
11 Calderón |
12 T. Herrera |
13 Varona |
14 Urgellés |
15 Standard |
Valmentaja Ortega
Conradin zu Castell-Rüdenhausen

| Conradin Friedrich zu Castell-Rüdenhausen> Henkilötiedot |
| --- | --- |
Syntynyt: 10. lokakuuta 1933 Berliini
Kuollut: 1. lokakuuta 2011 (77 vuotta) Inkoo
Arvonimi: Kreivi
Vanhemmat:  Kreivi Friedrich Wolfgang zu Castell-Rüdenhausen ja Prinsessa Caroline Mathilde Saxe-Coburg-Gotha
Puoliso:  Märta Catharina Lönegren
Lapset:  Kreivitär Anne-Charlotte Catharina Victoria zu Castell-Rüdenhausen, kreivi Carl-Eduard Friedrich Hubertus zu Castell-Rüdenhausen
Sukulaiset:  Kaarle XVI Kustaa (serkku)
Conradin Friedrich zu Castell-Rüdenhausen, syntynyt 10. lokakuuta 1933 Berliinissä, kuollut 1. lokakuuta 2011 Inkoossa, oli saksalainen kreivi ja kuningas Kaarle XVI Kustaan serkku. Castell-Rüdenhausen asui perheensä kanssa Inkoossa, jossa he elivät tavallista julkisuudesta pois ollutta elämää.
Elämäkerta

Conradin zu Castell-Rüdenhausenin äiti oli prinsessa Caroline Mathilde, joka puolestaan oli Kaarle XVI Kustaan äidin, prinsessa Sibyllan, sisar. Castell-Rüdenhausen syntyi Berliinissä 1933 ja tuli Suomeen opiskelemaan puutarhanhoitoa. Suomessa hän tapasi tulevan puolisonsa Märta Lönegrenin, jonka kanssa hänellä oli kaksi lasta: kreivitär Anne-Charlotte Catharina Victoria zu Castell-Rüdenhausen, sekä kreivi Carl-Eduard Friedrich Hubertus zu Castell-Rüdenhausen. Perhe veti kauppapuutarhaa Inkossa poissa julkisuudesta. Kuningas Kaarle XVI Kustaalla oli tapana vierailla serkkunsa Castell-Rüdenhausenin luona Suomessa käydessään. Castell-Rüdenhausen haudattiin Inkooseen vuonna 2011.
Cons-la-Grandville

| Cons-la-Grandville |
| --- | --- |
 Château de Cons-la-Grandville
 vaakuna
 Cons-la-Grandville
 Koordinaatit: 49°29′06″N, 5°42′07″E 
Valtio:  Ranska
Alue:  Grand Est
Departementti:  Meurthe-et-Moselle
Arrondissementti:  Briey
Pinta-ala:  
 – Kokonaispinta-ala:  8,3 km²
Väkiluku (2019):  507 
 – Väestötiheys:  61 as./km²
Kunnan numero:  54137
Infobox OKVirheellinen NIMI-arvo: 
Cons-la-Grandville on kunta Koillis-Ranskassa Meurthe-et-Mosellen departementissa Grand Estin alueella. Se sijaitsee Chiersjoen varrella, noin 39 kilometriä Brieyn kaupungista luoteeseen.
Kaupungissa on useita merkittäviä kohteita uskonnollisesta, sotilaallisesta ja teollisesta arkkitehtuurista, jotka kaikki on luokiteltu historiallisiksi monumenteiksi. Château de Cons-la-Grandville on 1700-luvun renessanssilinna. Se on rakennettu Dudon de Consin keskiaikaisen linnan perustuksille. Hän oli vuonna 1096 Godefroy de Bouillonin mukana ensimmäisellä ristiretkellä. Linna on kokenut muutoksia koko sen olemassaolonsa ajan. Linna on rakennettu keltaisesta Pierre de Jaumont kalkkikivestä. Linnan sisustus kattaa ajanjakson 1200-luvulta 1800-luvulle. Linnan eteläpuolella on entinen 1000-luvulta peräisin oleva benediktiiniluostari. Arkkitehti Laurent Benoît Dewez rakennutti sen uudelleen 1760-luvulla. Luostarin kirkosta tuli seurakuntakirkko Ranskan suuren vallankumouksen aikana 1700-luvun lopulla. 1800-luvun terästeollisuuden historiasta on jäljellä vuodelta 1865 peräisin oleva masuuni.
Luostari
Masuuni
Saint-Hubertin kirkko
Aiheesta muualla

Kuvia tai muita tiedostoja aiheesta Cons-la-Grandville Wikimedia Commonsissa
Claudia Riegler

Claudia Alice Riegler (s. 16. heinäkuuta 1976 Ebenau, Salzburg, Itävalta) on uusiseelantilainen alppihiihtäjä. Hänen puolisonsa on alppihiihtäjä Antoine Dénériaz.
Riegler sijoittui pujottelun maailmancupin kokonaispisteissä toiseksi kaudella 1996–1997. Hän voitti uransa aikana neljä pujottelun maailmancup-osakilpailua ja sijoittui neljä kertaa kolmanneksi. Hän sijoittui pujottelussa neljänneksi Sierra Nevadan MM-kilpailuissa 1996 ja 11:nneksi Salt Lake Cityn olympialaisissa 2002. Hän voitti Euroopan cupissa kolme pujottelua sekä Australian ja Uuden-Seelannin cupissa yhden pujottelun ja yhden suurpujottelun.
Palkintosijat maailmancupin osakilpailuissa

| 0 | 1 | 2 | 3 |
| --- | --- | --- | --- |

| Päivä | Kilpailupaikka | Laji | Sijoitus |
| 7. tammikuuta 1996 |  Maribor | pujottelu | 3. |
| 28. tammikuuta 1996 |  Serre Chevalier | pujottelu | 1. |
| 23. marraskuuta 1996 |  Park City | pujottelu | 1. |
| 21. joulukuuta 1996 |  Crans-Montana | pujottelu | 1. |
| 29. joulukuuta 1996 |  Semmering | pujottelu | 3. |
| 2. helmikuuta 1997 |  Laax | pujottelu | 1. |
| 23. marraskuuta 1997 |  Park City | pujottelu | 3. |
| 22. joulukuuta 2002 |  Lenzerheide | pujottelu | 3. |
Charles S. Dutton

| Charles S>  Dutton |
| --- | --- |
 Charles S. Dutton Toronton elokuvajuhlilla 2007.
Henkilötiedot
Koko nimi:  Charles Stanley Dutton
Syntynyt: 30. tammikuuta 1951 (ikä 73) Baltimore, Maryland, Yhdysvallat
Ammatti:  näyttelijä, elokuvaohjaaja
Puoliso:  Debbi Morgan (1989–1994)
Näyttelijä
Aktiivisena:  1984–
Merkittävät roolit:  Roc Alien 3 Gothika Salainen ikkuna
Aiheesta muualla
IMDb 
Elonet
Charles Stanley Dutton (s. 30. tammikuuta 1951 Baltimore, Maryland, Yhdysvallat) on yhdysvaltalainen näyttelijä ja elokuvaohjaaja. Hänen tunnetumpia töitään ovat muun muassa elokuvat Alien 3 ja Viime hetkellä sekä komediasarja Roc. Hän on näytellyt myös sarjassa House Eric Foremanin isää kahdessa jaksossa sekä sarjassa Kynnys tuntemattomaan. Hän on näytellyt myös sarjassa Ilman johtolankaa. Dutton on voittanut töistään useita palkintoja, muun muassa kolme Emmyä. Hän opiskeli draamakoulussa Yalessa.
Yksityiselämä

Dutton oli naimisissa näyttelijä Debbi Morganin kanssa, mutta liitto päättyi eroon. Hän asuu nykyisin maatilallaan Howardin piirikunnassa Marylandissä.
Aiheesta muualla

Charles S. Dutton Internet Movie Databasessa. (englanniksi)
Charles S. Dutton Elonetissä.
Claudia Procula

Ortodoksinen ikoni "Pyhä Procula"
(kreik. Αγία Πρόκλα)
Claudia Procula oli legendojen ja perimätiedon mukaan Pontius Pilatuksen vaimo. Hänet mainitaan ilman nimeä Matteuksen evankeliumissa, jossa hän pyytää miestään säästämään Jeesuksen hengen. Claudia Proculan mainitaan nähneen Jeesuksesta unia. Lisäksi hänen uskotaan kääntyneen kristinuskoon.
Apokryfinen Nikodemuksen evankeliumi kertoo tapahtumista eritellymmin. Kirkkoisä Origenes esitti, että Claudia Proculasta olisi tullut kristitty ja uni olisi ollut Jumalan lähettämä. Kilpailevat lähteet väittävät unen tulleen Saatanalta, joka yritti estää Jeesuksen ristiinnaulitsemisen.
Claudia Procula on ortodoksisen kirkon ja Etiopian ortodoksisen kirkon pyhimys. Ortodoksinen kirkko viettää Claudia Proculan muistopäivää 27. syyskuuta ja Etiopian ortodoksinen kirkko viettää Cladia Proculan ja Pontius Pilatuksen yhteistä muistopäivää 25. kesäkuuta.
Pilatuksen vaimon uni (n. 1879), Alphonse Françoisin kaiverrus Gustave Dorén teoksen pohjalta.
Fiktiohahmona

Joissakin keskiaikaisissa taideteoksissa Claudia Procula esiintyy yhdessä miehensä kanssa. Hän yleensä seisoo miehensä takana, joskus kuiskaten hänen korvaansa.
Vuonna 1611 ilmestyi englantilaisen runoilijan Aemilia Lanyerin runo Salve Deus Rex Judaeorum. Claudia Procula on runon päähenkilö, joka kertoo tarinan Aatamista ja Eevasta ja väittää Pontius Pilatuksen tehneen syntiä kun ei kuunnellut vaimoaan. Pontius Pilatuksen synti olisi päinvastainen kuin Aatamin: Aatami kuunteli vaimoaan eikä estänyt pahuutta tapahtumasta. Näin Claudia Procula olisi eräänlainen naisemansipaation esitaistelija.
Charlotte Brontë kirjoitti vuonna 1846 runon Pilatuksen vaimon uni. Sen jälkeen Claudia Procula on esiintynyt kirjallisuudessa muun muassa kahdessa Antoinette Mayn romaanissa, jotka ilmestyivät 2006 ja 2008. Niissä hän kertoo, että Pilatuksen puoliso olisi Rooman ylhäisöä ja keisari Augustuksen sukulainen.
Suomalaisessa kirjallisuudessa Claudia Procula esiintyy Asko Sahlbergin romaanissa Pilatus (2016). Romaanissa hänet kuvataan paljon lukevaksi, vakavamieliseksi, jumalia ja Jumalaa pohdiskelevaksi naiseksi. Kun Pilatus ja Claudia asuvat Caesareassa, nuori Jeshua (Jeesus) -niminen puuseppä valmistaa hänelle vaatekaapin. Claudia ja Jeshua tutustuvat ja Claudia pohtii Jeshuan opetuksia. Vanhemmalla iällä hän palaa Palestiinaan liittyäkseen kristittyihin.
Claudia Proculan hahmo esiintyy useissa elokuvissa. Vuonna 1927 valmistuneessa Cecil B. DeMillen elokuvassa Kuningasten kuningas häntä esitti Majel Coleman. Vuonna 1935 ensi-iltaan tuli Julien Duvivierin elokuva Golgatha, jossa häntä näytteli Edwige Feullière. Hänet mainitaan ohimennen vuonna 1953 ensi-illan saaneessa elokuvassa Näin hänen kuolevan, jossa käsiään pesevä Pilatus tokaisee: "vaimollanikin oli tästä asiasta mielipiteensä." Hän esiintyy lyhyesti myös komediassa Brianin elämä.
Elokuvassa The Passion of the Christ (2004) hän esiintyy nimellä Claudia Procles ja häntä esittää Claudia Gerini. Elokuvassa hän yrittää turhaan saada miehensä säästämään Jeesuksen hengen. Hän tarjoaa lohtuaan ristiinnaulitsemisen jälkeen Jeesuksen äidille ja Maria Magdalenalle.
Consalvo Sanesi

| Consalvo Sanesi |
| --- | --- |

Henkilötiedot
Syntynyt: 28. maaliskuuta 1911 Terranuova Bracciolini, Arezzo
Kuollut: 28. heinäkuuta 1998 (87 vuotta) Milano
Kansalaisuus:   Italia
Formula 1 -ura
Aktiivivuodet:  1950–1951
Talli(t):  Alfa Romeo
Kilpailuja:  5
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  3
Ensimmäinen kilpailu:  Italian Grand Prix 1950
Viimeinen kilpailu:  Britannian Grand Prix 1951
Consalvo Sanesi (28. maaliskuuta 1911 Terranuova Bracciolini, Arezzo – 28. heinäkuuta 1998 Milano) oli italialainen Formula 1 -kuljettaja. Hän osallistui viiteen osakilpailuun kausilla 1950–1951 ollen parhaimmillaan neljäs Sveitsin GP:ssä ja saavutti kolme MM-pistettä. Sanesi ajoi myös kerran kuudenneksi Britannian GP:ssä mutta kuudennesta sijasta ei 1950-luvulla saanut pisteitä. Hän ajoi myös sarjan ulkopuolisissa kilpailuissa sekä Formula 1:iä edeltäneissä Grand Prix -kilpailuissa.
Vuonna 1953 Sanesi ajoi Mille Miglia -kilpailussa, jossa hän teki erikoiskokeen nopeusennätyksen 112,8 mph (181,5 km/h), mutta hänen kilpailunsa Nino Farinan ja Juan Manuel Fangion kaltaisia huippukuljettajia vastaan päättyi auton hajoamiseen.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- |
| 1950 | Alfa Romeo | GBR  | MON  | INDY  | SWI  | BEL  | FRA  | ITA Kesk. |  | - | 0 |
| 1951 | Alfa Romeo | SWI 4 | INDY  | BEL Kesk. | FRA 10 | GBR 6 | GER  | ITA  | ESP  | 12. | 3 |
Chloe Greenfield

Chloe Linnea Ayla Greenfield (s. 7. heinäkuuta 1995) on yhdysvaltalainen lapsinäyttelijä. Hän asuu Birminghamissa Michiganin osavaltiossa.
Rooleja

8 Mile – Lily Smith (2002)
Teho-osasto – Sarah
Molly Mall – Molly
Deauville – Virginie (2009)
Aiheesta muualla

Chloe Greenfield Internet Movie Databasessa. (englanniksi)
Connemara

Connemaran sijainti punaisella.
Tyypillinen näkymä Connemaralta
Connemara (iiriksi Conamara) on laaja niemialue läntisessä Irlannissa Connachtin provinssissa Galwayn kreivikunnassa. Connemaran alue on osa Irlannin suurinta iirinkielistä Gaeltacht-aluetta. Connemara rajoittuu Atlanttiin pohjoisessa, etelässä ja lännessä. Muu osa rajasta kulkee Invermore-joen mukaisesti.
Connemara on perinteisesti jaettu Pohjois- ja Etelä-Connemaraan. Osia erottaa toisistaan Twelve Bensin vuoristo sekä Clifdenissä mereen virtaava joki.
Aiheesta muualla

Connemaran kansallispuisto
Kuvia tai muita tiedostoja aiheesta Connemara Wikimedia Commonsissa
Célio de Oliveira Goulart

Célio de Oliveira Goulart (14. syyskuuta 1944 Piracema, Minas Gerais – 19. tammikuuta 2018 São João del-Rei, Minas Gerais) oli brasilialainen roomalaiskatolinen piispa. Hänestä tuli fransiskaani 2. helmikuuta 1968, ja hän sai pappisvihkimyksensä 12. heinäkuuta 1969. Hänet nimitettiin Leopoldinan hiippakunnan johtoon 24. kesäkuuta 1998, ja piispaksi vihkiminen seurasi 28. elokuuta. Pääkonsekraattorina toimi Paulo Lopes de Faria, jota avustivat Diogo Reesink ja José Belvino do Nascimento.
De Oliveira Goulart sai 9. heinäkuuta 2003 nimityksen Cachoeiro do Itapemirimin ja 26. toukokuuta 2010 São João del Rein piispaksi, joksi hänet asetettiin 17. heinäkuuta.
Céline Stettler

Céline Stettler (s. 28. maaliskuuta 2001) on sveitsiläinen salibandyn pelaaja, pelipaikaltaan puolustaja. Hän siirtyi vuonna 2020 kotimaansa Unihockey Berner Oberland -joukkueesta Suomen F-liigassa pelaavaan Porvoon Salibandyseuraan. Hän voitti kaudella 2020–2021 Suomen-mestaruuden. Hän pelasi F-liigan runkosarjassa 25 ottelua, joissa hän teki neljä maalia ja sai yhdeksän syöttöpistettä, sekä pudotuspeleissä 15 ottelua, joissa hän teki viisi maalia ja antoi kaksi maalisyöttöä. Kaudella 2021–2022 hän jatkoi PSS:n joukkueessa ja pelasi runkosarjassa 15 ottelua, joissa hän teki kolme maalia ja sai viisi syöttöpistettä. Kauden pudotuspeleissä hän on ennen loppuottelusarjaa pelannut kahdeksan ottelua, joissa hän on tehnyt yhden maalin ja antanuyt yhden maalisyötön.
Stettler on edustanut Sveitsiä vuonna 2021 alle 19-vuotiaiden MM-kilpailuissa ja naisten MM-kilpailuissa.
Chloe O’Brian

| Chloe O’Brian |
| --- | --- |

Näyttelijä(t):  Mary Lynn Rajskub
Kesto:  24:n tuotantokaudet 3–8 24 – Lontoo 24: The Game
Ensi- esiintyminen:  Kausi 3: 1:00pm–2:00pm
Viimeinen esiintyminen:  24 – Lontoo
Henkilötiedot
Ammatti:  CTU:n analyytikko
Sukupuoli:  nainen
Suhteet
Puoliso(t):  Morris O’Brian
Lapset:  Prescott O’Brian
Infobox OKNimi-testi OK: 
Chloe O’Brian on kuvitteellinen hahmo yhdysvaltalaisessa televisiosarjassa 24. Hahmoa esittää Mary Lynn Rajskub. Chloe on Jack Bauerin luotetuimpia ystäviä ja hänellä on alempi korkeakoulututkinto tietojenkäsittelytieteissä.
Aiheesta muualla

Hahmon profiili (englanniksi)
Chloe O’Brian 24-Wikissä (englanniksi)
Njuksenitsan piiri

Njuksenitsan piiri Vologdan alueen kartalla.
Kartta piirin kuntarajoista.
Njuksenitsan piiri (ven. Ню́ксенский райо́н, Njuksenski raion) on paikallinen itsehallintoalue Vologdan alueella Venäjällä. Vuonna 1924 perustetun piirin pinta-ala on 5 200 neliökilometriä ja asukkaita on 12 200 henkeä.
Sijainti ja luonto

Njuksenitsan piiri sijaitsee Vologdan alueen koillisosassa. Idässä se rajoittuu Veliki Ustjugin ja Kitšmengski Gorodokin piireihin, etelässä Totman ja Babuškinin piireihin, lännessä Tarnogski Gorodokin piiriin ja pohjoisessa Arkangelin alueeseen. Seudun läpi virtaa Suhonajoki. Pinta-alasta on yli 80 % on metsää ja 11 % suota. Piirissä on kolme rauhoitusaluetta ja kaksi suojeltua luonnonmuistomerkkiä.
Historia

Seudulta on löydetty Vologdan alueen vanhin paleoliittinen asuinpaikka sekä 1100-luvun kurgaanihautoja. 1500-luvun loppupuolella rakennettiin Brusenskin linnake, joka valvoi liikennettä tärkeänä kauppaväylänä toimineella Suhonajoella. 1500–1700-luvulla seudun läpi kulki Suhonan ja Vienanjoen vesitie. Vuonna 1866 avattiin säännöllinen höyrylaivaliikenne.
Hallinto

Piirin hallinnollinen keskus on Njuksenitsan kylä. Siihen kuuluu 9 maalaiskuntaa: Bobrovskoje, Brusenskoje (keskuspaikka Pustynja), Brusnovolovski Pogost, Gorodištšna, Igmas, Krasavino, Njuksenskoje (Matvejevskaja), Uftjugskoje (Njuksenitsa) ja Vostroje.
Piirin päämies on Vasili Maltsev.
Liikenne

Piirin kautta kulkee Vologdan ja Veliki Ustjugin välinen maantie.
Talous

Piirin talous perustuu metsänhankintaan ja maatalouteen. Maatalousyritykset tuottavat maitoa, joka jalostetaan paikallisessa meijerissä. Seudulla toimii myös sen kautta kulkevan kaasujohdon käyttöön ja kunnossapitoon erikoistuneita yrityksiä.
Kulttuuri

Kulttuurilaitoksia ovat piirin kulttuuritalo ja keskuskirjasto haaraosastoineen, Njuksenitsan musiikkikoulu, kansanperinnekeskus ja kotiseutumuseo. Venäjän ortodoksisen kirkon seurakuntia toimii Berjozovaja Slobodkassa, Bobrovskojessa, Gorodištšnassa ja Njuksenitsassa. Njuksenitsassa ilmestyy piirilehti Novyi den ja yksityinen Ujezdnyje vedomosti.
Aiheesta muualla

Njuksenitsan piiri Vologdan alueen sivustolla (Arkistoitu – Internet Archive) (venäjäksi)
Babajevo •
Babuškin •
Belozersk •
Grjazovets •
Harovsk •
Kadui •
Kirillov •
Kitšmengski Gorodok •
Mežduretšje •
Nikolsk •
Njuksenitsa •
Šeksna •
Sjamža •
Sokol •
Tarnogski Gorodok •
Totma •
Tšagodoštša •
Tšerepovets •
Tšerepovets •
Ustjužna •
Ust-Kubinskoje •
Vašk •
Veliki Ustjug •
Verhovažje •
Vologda •
Vologda •
Vožega •
Vytegra